Hypätään! - Voi Olivia.
Anteeksi! - Ei hätää. Tule tänne.
Tiedätkö, miksi teemme näin joka vuosi jouluna? - En.
Teemme näin joka joulu juhlien Jeesuksen syntymää.
Joulussa on kyse juuri siitä. - Miksi?
Koska hän oli tärkein lahja tälle maailmalle.
Hän on Vapahtajamme.
Olivia, mitä odotat eniten tänä jouluna?
Lahjojen lisäksikö? - Joo, totta kai.
Kahden viikon lomaa.
Tietysti kolminkertaisia suklaakeksejäsi.
Luuletko että teen? - Toivon niin.
Tiedätkö mikä on pääasia? - Tiedän, mummi.
Jeesus.
Tänä vuonna ei vain tunnu joululta äiti, ei ilman isoäitiä.
Tiedän, jouluaika oli hänen suosikkinsa.
Seimen teko kanssasi oli yksi hänen suosikkitehtävistään.
Niin minunkin.
Hän sanoin aina: "Tämä on..." - Vuoden tärkein aika, -
koska saimme kaikkein suurimman lahjan.
Luulen, että hän haluaisi sinun muistavan sen.
Oi, hyvä. - Mutta entä enkeli?
Enkeli kertoi tietäjille Jeesuksen syntymästä.
Hän on paras lahja, jonka olemme saaneet. - Mutta miksi?
Jeesus on Herramme ja Vapahtajamme.
Hänen vuokseen syntimme on saatu anteeksi.
Siksi juhlimme Hänen syntymää.
Tohtori Stanley: "...joulu kertoo pelastuksesta ja ikuisesta elämästä."
Hyvää joulua!
Kosketuskohta - Charles Stanley
Jaamme ilosanomaa koko maailmaan.
Seuraavaksi: Joulu opettaa antamaan
Oletko enemmän antaja vai saaja?
En odota, että vastaat. Oletko mielestäsi antaja vai saaja?
Toisin sanoin: Pidätkö itseäsi iloisena antajana?
Onnellinen antaja. Vai haluatko olla mieluummin saaja?
Moniko meistä oli lapsena saaja?
Me kaikki. Meidän pitää oppia olemaan antajia.
Olen huomannut, että kaikkein onnellisimpia ovat antajat.
Se johtuu siitä, että he aina luopuvat itsestään.
Se ei ole heille vaatimus, sillä he antavat itsestään.
Kun ihminen antaa itsestään, hän ajattelee vähemmän itseään.
Jeesuksen seuraajina meidän pitäisi olla onnellisia ja iloisia antajia.
Hän oli sellainen. Hän oli antaja koko maanpäällisen elämänsä.
Kun joulu lähestyy, ajattelevat ihmiset -
että ostaminen, myynti ja matkustelu on kamalaa.
Jotkut sanovat, että se ei ole raamatullista.
Haluan osoittaa tässä sanomassa, että se on raamatullista.
Se ei tarkoita, että tyhjennät luottokorttisi.
Avaamme Luukkaan evankeliumin toisen luvun.
Luemme sen alusta muutamia jakeita.
"Ja tapahtui niinä päivinä, että keisari Augustukselta kävi käsky, -
että kaikki maailma oli verolle pantava. Tämä verollepano oli ensimmäinen -
ja tapahtui Kyreniuksen ollessa Syyrian maaherrana.
Ja kaikki menivät verolle pantaviksi, kukin omaan kaupunkiinsa.
Niin Joosefkin lähti Galileasta, Nasaretin kaupungista, -
ylös Juudeaan, Daavidin kaupunkiin, jonka nimi on Beetlehem, -
hän kun oli Daavidin huonetta ja sukua, verolle pantavaksi Marian, -
kihlattunsa, kanssa, joka oli raskaana.
Niin tapahtui heidän siellä ollessaan, että Marian synnyttämisen aika tuli.
Ja hän synnytti pojan, esikoisensa, ja kapaloi hänet ja pani hänet seimeen, -
koska heille ei ollut sijaa majatalossa."
Tämä ei ole vain tarina. Se on tapahtuma, joka muuttaa -
sinun ja minun elämän, ja monen muun elämän ikuisuutta varten.
Minulla on kysymys.
Miksi uskon, että antaminen jouluna on raamatullista?
Kun katsot tätä tapahtumaa, kaikki siihen liittyvä on antamista.
Aloitetaan Mariasta. Maria, Jeesuksen Kristuksen äiti, antoi kaksi asiaa.
Ensiksi, hän antoi itsensä, jotta tulisi raskaaksi Pyhästä Hengestä -
ja jotta kantaisi Jeesusta Kristusta.
Toinen asia, jonka hän antoi, oli hänen maineensa.
Kun enkeli ilmoitti, että Pyhästä Hengestä siinnyt lapsi syntyy, -
ensimmäinen asia hänen mielessään sen lisäksi, että se oli ihme, -
oli se, miten hän siihen reagoisi: Tulla raskaaksi olematta aviossa.
Hän oli kihlattu Joosefille.
Tuohon aikaan kihlaus oli kuin avio, mutta odotti täydellistymisen aikaa.
Jos hänen huomattaisiin olevan raskaana, mutta ei aviossa, -
olisi hän tehnyt aviorikoksen, jonka rangaistus olisi kivittäminen.
Jos vanhimmat kuulisivat hänen olevan raskaana, -
he järjestäisivät hänen kivittämisensä.
Näin siis Maria antoi enemmän kuin moni tajuaakaan.
Kun enkeli sanoi sen hänelle, asiat eivät tulleet kuntoon.
Yhtäkkiä hänen piti alkaa kertoa Joosefille siitä, mitä nyt tapahtuu.
Kyse oli hänen omasta, vanhempiensa ja muiden suhtautumisesta.
Hän antoi kehonsa ja maineensa.
Toinen henkilö tässä tapahtumassa, joka antoi, oli keisari Augustus.
Hän luuli tehneensä päätöksen verottaa kaikkia, -
mikä tarkoitti, että kaikkien oli palattava alkukotiinsa -
rekisteröitymään verotusta varten. Hän luuli ideaa omakseen.
Hän ei ymmärtänyt, että Kaikkivaltias Jumala -
pani tuon ajatuksen hänen mieleensä.
Rooman keisarina hänen sanansa oli laki, -
mitä hän sitten käskikään, vaikka surmata jonkun.
Näin tämä pakanakeisari antoi tuon asetuksen tietämättä, että Jumala -
hänen kauttaan toteutti omaa tarkoitustaan.
Raamatussa Jeesuksen syntymästä oli profetoitu -
esimerkiksi Miikan kirjan mukaan, että Messias tulee Betlehemistä.
Mutta he elivät Nasaretissa.
Hän siirsi Joosefin ja Marian Nasaretista alas Betlehemiin, -
jossa Messiaan piti syntyä.
Ajattele. Maria antoi kehonsa, -
ja keisari Augustus antoi oman lakinsa täyttääkseen tavoitteensa.
Niin, hän teki sen mitä päätti, mutta myös sen, mitä Jumala päätti.
Antoiko joku muukin jotain?
Matka Nasaretista Betlehemiin oli pitkä. Mitä sitten tapahtui?
Siellä ei ollut majapaikkaa. Ihmisiä oli kaikkialla.
He menivät paikasta toiseen etsien paikkaa, missä Jeesus voisi syntyä.
He etsivät paikkaa, jossa Maria synnyttäisi, mutta sitä ei löytynyt.
Sitten eräs majoittaja sanoi, että täällä ei ole tilaa, -
mutta eläinsuojaa voitte käyttää, jos se teille kelpaa.
Majoittajalla ei ollut muuta. Hän antoi sen mitä voi.
Hän antoi sen eläinsuojan, jossa Jeesus Kristus syntyi.
Eikö ole suurenmoista, että Jumala antoi jumaluuden toisen persoonan, -
universumin hallitsijan, syntyä siellä ja elää seimessä -
elämänsä ensimmäiset päivät.
Sitten jotain tapahtui.
Raamattu sanoo, että Herran enkeli puhui paimenille.
Hän kertoi, että lapsi on syntynyt.
Hän on pelastaja, joka tuo ilon maailmaan.
Enkeli antoi jotain. Hän ilmoitti taivaallisen sotaväen kanssa -
paimenille, että Jeesus Kristus, maailman Vapahtaja on syntynyt.
Inhimillisesti voisi ajatella, -
miksi ei Jumala lähettänyt enkeliä keisari Augustuksen luo.
Ehkä hän olisi uskonut. - Ei. Jumala tahtoi enkelin puhuvan paimenille.
Mitä he tekivät? He lähtivät heti ja löysivät -
Marian, Joosefin ja Jeesus-vauvan.
Pidän tästä kirjoituksesta, sillä se tuo mieleen tämän hetken.
"Ja he menivät kiiruhtaen ja löysivät Marian ja Joosefin -
ja lapsen, joka makasi seimessä. Ja kun he tämän olivat nähneet, -
ilmoittivat he sen sanan, joka oli puhuttu heille tästä lapsesta."
He kertoivat heille, mitä olivat nähneet ja kuulleet.
"Ja kaikki, jotka sen kuulivat, -
ihmettelivät sitä, mitä paimenet heille puhuivat."
Mitä he antoivat? Todistuksen.
Enkeli puhui heille ja he löysivät Hänet niin kuin heille oli puhuttu.
Hänen täytyi olla Messias. Paimenet antoivat tämän todistuksen.
Lisäksi sanotaan, että viisaat miehet tulivat.
Tietäjiä tuli kaukaa Persiasta.
Jumala valitsi miehet tekemään jotain, -
ei vain ihmettelemään tähteä, vaan tekemään jotain.
Se kiinnosti heitä niin paljon, -
että he pakkasivat ja lähtivät seuraamaan sitä.
He matkustivat niin kuin pystyivät.
He saapuivat ja löysivät Jeesuksen Kristuksen tähden johdattamana.
Ja he antoivat kultaa, suitsukkeita ja mirhaa; ja kumarsivat Häntä.
He palasivat toista tietä, -
koska Herodes yritti tappaa kaikki pienet lapset.
Jokainen, joka liittyi Jeesuksen syntymään, antoi jotain, -
Mariasta tietäjiin.
Jotkut sanovat, että joululahjat ei kuulu jouluun. - Kyllä kuuluvat.
Joulun henki on antaminen. Ajattele. Se on antamisen henki.
Se on tilaisuus osoittaa rakkautta ja arvostusta ihmisille -
ja rakkautta ja omistautumista Jumalalle, -
joka antoi suurimman lahjan, oman Poikansa, meidän pelastajamme.
Jumala siis antoi myös jotain: ainokaisen Poikansa, Jeesuksen.
Hän tuli maailmaan uhraamaan itsensä -
elävänä uhrina syntiemme tähden.
Hän oli syntien kantaja, Jumalan uhrilammas.
Jeesuksen tulo kuollakseen maan päällä oli suurin uutinen, -
jonka maailma voisi kuulla.
Jeesuksen syntymässä jokainen antoi jotain.
Teidän tulisi tietää vielä jotain, joka liittyy jouluun ja antamiseen.
Jeesus ei vain antanut itseään.
Raamatun mukaan jokainen tapahtuma Hänen elämässään -
liittyy antamiseen. Ajatelkaa.
Kun Hän tuli tähän maailmaan ja tuli noin 30-vuotiaaksi, -
Hän jätti puusepän työt. Mitä sitten tapahtui?
Hän antoi itsensä totuuden opettamiseen.
Tiedämme, että Hän puhui 12-vuotiaana temppelissä, -
jossa Hän puhui fariseuksille ja saddukeuksille kysyen ja vastaten, -
kunnes perhe löysi Hänet ja moitti Häntä.
Hän sanoi olevansa Isänsä asialla. Jos Hän aloitti tuossa iässä, -
Hän opiskeli Jumalan Sanaa siihen asti, kun Hän oli 30-vuotias.
Hän luki, opiskeli, kuuli kotonaan ja synagogissa opetusta.
Kun tuli tehtävän aika, Hän oli täysin varustettu.
Hän antoi itsestään parantaakseen sairaita.
Muistatteko Bartimeuksen Jerikon tien varrella? (Mark. 10:46-52)
Hän kuuli, että Jeesus on tulossa ja parantaa ihmisiä.
Raamatun mukaan hän huusi Jeesusta -
ja hänen pyydettiin olemaan hiljaa. Hän huusi vielä kovemmin: -
"Jeesus, Daavidin Poika, armahda minua." Niin Jeesus pysähtyi.
King James -käännöksessä sanotaan, että Jeesus seisoi paikallaan.
Se on siunannut minua, että Jeesus on valmis seisahtamaan, -
vaikka ei enää tätä tietä kulkisi, koska oli matkalla ristille.
Jeesus seisahtui köyhän ja sokean kerjäläisen vuoksi, -
joka oli tarpeeton ja arvoton aikalaistensa silmissä.
Jeesus seisahtui ja paransi hänet. Jeesus oli aina antamassa.
Sen vuoksi todellisen Jeesuksen seuraajan tulee olla antaja.
Ei ainoastaan jouluna, vaan vuoden ympäri.
Haluan siis sanoa, että jouluna antamisessa ei ole mitään väärää.
Kristityillä pitäisi olla tämä mieli 365 päivää vuodessa.
Jumala, Isä, antoi Herran, Jeesuksen Kristuksen.
Huomaa. Jumala antoi meille Hänet -
jo ennen kuin me olimme syntyneet.
Jeesuksen todelliselle seuraajalle antaminen on elämän tapa.
Emme anna siksi, että Jumala tarvitsee jotain.
Annamme, koska tiedostamme ja tunnustamme -
Hänen olevan kaiken sen lähde, mitä tarvitsemme.
On tärkeää antaa siksi ja evankeliumin tähden.
Jeesus itse opetti sanoen: "Antakaa, niin teille annetaan. Hyvä mitta, -
sullottu, pudistettu ja kukkurainen, annetaan teidän helmaanne..."
(Luuk. 6:38). Tarkoittaako se vain rahaa? Se tarkoittaa mitä tahansa, -
kuten rakkautta, totuutta, rahaa ja läheisyyttä.
Toisin sanoen, antaminen on osa elämää.
Sitä Jeesus opetti ja Uuden Liiton seurakunta toteutti.
Apostolien tekojen 4. luvussa sanotaan, että he myivät tavaransa -
ja antoivat toisilleen, jotta keltään ei puuttuisi.
2. Korinttolaiskirjeen 9:6 Paavali muistuttaa meitä, että -
runsas kylvö tuottaa runsaan sadon.
Jos kylvämme niukasti, sato on myös niukka.
Se riippuu siitä, miten valitsemme elää.
Miten voin Jeesuksen seuraajana muuta tehdä, kuin olla antaja.
Ajattele arvokkainta materiaalista asiaa, jonka joku on antanut.
Onko se sinulla vielä?
Kasvoitko siitä ulos?
Rikoitko sen? Myitkö sen?
Kallein esine. Vieläkö kiillotat sitä?
Mikä on arvokkain esine, jonka joku on antanut?
Vertaa sitä ikuisen elämän kanssa.
Ei voi verrata.
Luota Jeesukseen Kristukseen omana Pelastajanasi.
Hän antoi syntisi anteeksi ja pani nimesi Karitsan elämänkirjaan.
Hän valmistaa sinulle sijaa taivaassa.
Ennen kutsua sinne, Hän kutsuu sinua pyhään elämään.
Hän on pannut sinuun Pyhän Hengen, jotta voit elää pyhää elämää.
Eikä vain elää pyhää elämää, vaan myös kertoa siitä.
Laulamme sanoin: "Kuuluta se vuorelta". Entä naapurit?
Teet töitä ja elät ihmisten kanssa, joiden on se kuultava.
Ympäröivän maailman pitää kuulla totuus, ilosanoma Jeesuksesta.
Jos et anna kellekään mitään tänä jouluna, voit jakaa heille jotain.
Voit kertoa, mitä Jeesus on tehnyt elämässäsi.
Moni sanoo, että ei pysty todistamaan. - Kyllä pystyy.
Eikö ole aihetta todistaa? - Kyllä on.
Kun Kristus on elämässäsi ja seuraat Kristusta, miten voit siitä vaieta.
Sinä et tiedä, millainen vaikutus sinulla on toisen ihmisen elämään.
Huomaa se, että sama Pyhä Henki, -
joka asui Pietarissa, Johanneksessa, Jaakobissa, Tuomaassa ja muissa, -
on sama myös sinussa.
Hän on sama Pyhä Henki, joka varusti heidät evankelioimaan koko maailman.
Etkö sinä tiedä, kuka sinussa asuu, -
mitä voit tehdä, kenen elämän muuttaa?
Voitko nimetä ketään, -
jota olet evankelioinut ja joka on uskonut Jeesukseen? Nimeä yksi.
Ajattele tätä. Olet uskovaisena saanut suurimman mahdollisen lahjan.
Etkö voi nimetä ketään, jolle olet antanut saman lahjan, -
ikuisen elämän Kristuksen kautta.
Miten voimme pitää sen itsellämme?
Jeesuksen syntymässä oli vain antamista.
Hänen elämänsä oli antamista. Uuden Testamentin kirkko oli antaja.
Kaikki meidän elämässä pitäisi olla samoin.
Ymmärrätkö, miten varakas olet?
Tunnet evankeliumin totuutta, josta useimmat ihmiset eivät ole kuulleet.
Olet kuulunut kirkkoon monet vuodet.
Paljon siitä olet unohtanut, mutta alitajunnassasi, jonka Jumala loi, -
kaikki siitä ilosanomasta, jota olet kuullut, on vielä siellä.
Eikö olisi upeaa löytää keino, jonka avulla kaikki kuultu muistettaisiin?
Jos elät oikein, se olisi hyvä; jos elät väärin, ei hyvä.
Haluan, että huomaat mahdollisuutesi.
Jospa tänä jouluaikana päätät tosissasi -
kertoa evankeliumia jollekin eksyneelle.
Vain yksi henkilö.
Sanotko, että he eivät kuuntele sinua. Sitä sinä et tiedä.
Yksi henkilö ― anna lahja yhdelle tänä jouluna.
Jos he eivät tee päätöstä, et ole vastuussa heidän vastauksestaan.
Olet vain velvollinen kertomaan heille. Miten sen teet?
Pyydä Jumalaa näyttämään ihmiset ympärilläsi.
Kun hän avaa oven, sinulla on rohkeutta puhua hänelle.
Sinun ei tarvitse lainata paljoa Raamatusta. Riittää kun sanot, -
että yhtenä päivänä Jeesus Kristus muutti elämäni, -
enkä sen jälkeen ole ollut sama.
Ongelmia on kuten muillakin, mutta Hänen kanssaan on paras.
Alle 30 sekunnissa voit antaa todistuksesi.
Ehkä he eivät puhu sinulle sanaakaan sen jälkeen, -
mutta he eivät unohda.
Mistä sen tiedän? Kaikkivaltias Jumala ei anna unohtaa.
Tätä suurempaa lahjaa et voi antaa.
Jos et ole uskonut Jeesukseen Kristukseen omana Pelastajanasi ―
emme yritä olla uskonnollisia tai rakentaa isoja seurakuntia ―
haluamme vain tuoda sinulle ilosanoman.
Se on ainoa viesti, joka vie sinut taivaaseen.
Se viesti antaa sinulle voiman kestää -
asiat, jotka monesti tulevat tiellesi yllättäen.
Pyydä Herraa Jeesusta Kristusta antamaan syntisi anteeksi, -
ei siksi, että ansaitset sitä, -
vaan siksi, että Hän kuoli ristillä sinun ja minun syntien edestä.
Hän kuoli ristillä koko maailman syntien edestä.
Jos pyydät Häntä antamaan anteeksi ja antaudut Hänelle, -
Hän antaa syntisi anteeksi, panee nimesi Karitsan Elämänkirjaan -
ja valmistaa paikan taivaassa.
Siitä alkaen Pyhä Henki asuu sinussa, -
että voit tehdä toisille, mitä joku on tehnyt sinulle.
Et voi saada suurempaa joululahjaa kuin tämä.
Etkä voi antaa parempaa joululahjaa: ilosanomaa Jeesuksesta Kristuksesta.
Luotan siihen, että annat sen.
Isä, olemme hyvin kiitollisia tästä sanomasta, joka muuttaa elämän -
ja kenen tahansa elämän tämän maan päällä.
Kiitos kaikista, jotka tekevät käännöstyötä, -
kääntävät ilosanoman jokaiselle maailman kielelle, -
jotta jokainen, jonka olet luonut ja pannut tänne, kuulisi totuuden.
Rakastamme Sinua, Isä.
Haluamme rakkautemme näkyvän kuten Jeesuksen rakkaus, -
antaen sen muille ihmisille. Jeesuksen nimessä, aamen.
Jos et ole uskonut Jeesukseen Pelastajana, rohkaisen sinua.
En ymmärrä miten voi elää joulusta toiseen ilman Kristusta.
Mutta voin kertoa, miten elää Hänen kanssaan joulusta jouluun.
Olen elänyt jo 68 joulua toinen toisensa jälkeen.
Ei ole elämää, jota voi verrata kristityn elämään.
Ei ole parempaa antamista kuin iloinen ja runsas antaminen.
Jos tahdot päästä elämässäsi parhaimpaan, se on Jeesus.
Se on Hänen tiensä.
Hän kutsuu sinua.
Etkö ole kuullut sitä? Hän kutsuu sinua.
Hän kutsuu sinua tulemaan luokseen ja antamaan itsesi Hänelle, -
jotta kykenet ottamaan vastaan sen, mitä Hän on sinulle varannut.
Jos ohjelmamme on siunannut sinua, käy verkkosivuillamme: intouch.org.
Kosketuskohta johdattaa ihmisiä syvempään Jeesus-suhteeseen -
ja vahvistaa paikallisia seurakuntia.
Tämän ohjelman maksoi Kosketuskohta-palvelutyö.
Sen mahdollistivat Jumalan armo ja teidän rukouksenne ja lahjanne.
Suomennos: Voitto Kettunen